SAVJETOVANJE S JAVNOŠĆU
Pravilnik o provedbi postupaka jednostavne nabave Dječjeg vrtića Vukovar II
1. Naziv nacrta akta
 Pravilnik o provedbi postupaka jednostavne nabave Dječjeg vrtića Vukovar II
2. Nositelj izrade nacrta
Dječji vrtić Vukovar II
3. Pravna osnova
Pravna osnova za donošenje Pravilnika o provedbi postupaka jednostavne nabave sadržana je u članku 15. Zakona o javnoj nabavi („Narodne novine“ broj 120/2016, 114/2022 i 48/2026), članku 86. stavku 3. Zakona o izmjenama i dopunama Zakona o javnoj nabavi („Narodne novine“ broj 48/2026) te odgovarajućim odredbama Statuta Dječjeg vrtića Vukovar II.
4. Razlozi za donošenje Pravilnika
Zakon o izmjenama i dopunama Zakona o javnoj nabavi („Narodne novine“ broj 48/2026) donosi izmjene kojima se mijenja zakonsko uređenje jednostavne nabave.
Člankom 5. navedenog Zakona izmijenjen je članak 15. Zakona o javnoj nabavi kojim se uređuje jednostavna nabava, a izmjene između ostalog propisuju obvezu naručitelja da svojim općim aktom uredi pravila, uvjete i postupke jednostavne nabave, uključujući poštivanje načela javne nabave, sprječavanje sukoba interesa, osiguranje pravne zaštite gospodarskim subjektima putem prigovora te način provedbe postupaka jednostavne nabave.
Člankom 86. stavkom 3. Zakona o izmjenama i dopunama Zakona o javnoj nabavi propisano je da su naručitelji dužni u roku od tri mjeseca od stupanja Zakona na snagu uskladiti opće akte kojima se uređuju pravila, uvjeti i postupci jednostavne nabave te planove nabave s odredbama Zakona.
S obzirom na navedenu zakonsku obvezu, Dječji vrtić Vukovar II pristupa donošenju novog Pravilnika o provedbi postupaka jednostavne nabave kojim će se postojeća pravila uskladiti s novim zakonskim uređenjem.
5. Ciljevi koji se žele postići donošenjem Pravilnika
Donošenjem Pravilnika želi se:
· osigurati usklađenost postupaka jednostavne nabave s važećim propisima;
· urediti pravila, uvjeti i način provedbe jednostavne nabave u Dječjem vrtiću;
· osigurati transparentno, učinkovito i ekonomično raspolaganje financijskim sredstvima;
· osigurati poštivanje načela javne nabave;
· urediti postupanje u slučaju mogućeg sukoba interesa;
· osigurati odgovarajuća pravna zaštita gospodarskih subjekata putem prigovora;
· jasno odrediti odgovornosti zaposlenika uključenih u pripremu i provedbu postupaka nabave;
· urediti način dokumentiranja i čuvanja dokumentacije o provedenim postupcima;
· uskladiti postupanje Dječjeg vrtića s novim pravilima koja se počinju primjenjivati 1. rujna 2026. godine.
6. Poziv javnosti
Pozivaju se zainteresirani građani, pravne osobe, gospodarski subjekti, zaposlenici Dječjeg vrtića, predstavnici osnivača te druga zainteresirana javnost da dostave svoje prijedloge, mišljenja i primjedbe na Nacrt Pravilnika o provedbi postupaka jednostavne nabave.
Prijedlozi, mišljenja i primjedbe mogu se odnositi na pojedine odredbe Nacrta Pravilnika, njihovu jasnoću, provedivost i usklađenost s potrebama Dječjeg vrtića i važećim propisima.
7. Razlog skraćenog trajanja savjetovanja
Savjetovanje s javnošću provodi se u skraćenom trajanju zbog potrebe pravodobnog izvršenja zakonske obveze usklađivanja općeg akta Dječjeg vrtića s odredbama Zakona o izmjenama i dopunama Zakona o javnoj nabavi („Narodne novine“ broj 48/2026).
Naime, člankom 86. stavkom 3. navedenog Zakona propisano je da naručitelji moraju u roku od tri mjeseca od stupanja Zakona na snagu uskladiti svoje opće akte kojima uređuju pravila, uvjete i postupke jednostavne nabave.
Budući da je potrebno, nakon završetka savjetovanja, razmotriti zaprimljene prijedloge i primjedbe, izraditi i objaviti Izvješće o provedenom savjetovanju te konačni tekst Pravilnika uputiti nadležnom tijelu Dječjeg vrtića na donošenje, savjetovanje se provodi u skraćenom trajanju kako bi se omogućilo pravodobno izvršenje navedene zakonske obveze.
Skraćeno trajanje savjetovanja ne utječe na pravo zainteresirane javnosti da dostavi svoje prijedloge, mišljenja i primjedbe.
8. Trajanje savjetovanja
Savjetovanje s javnošću provodi se od 28.07.2026. godine do 11.08.2026. godine, odnosno u trajanju od 15 dana.
9. Način dostave prijedloga, mišljenja i primjedbi
Prijedlozi, mišljenja i primjedbe mogu se dostaviti putem obrasca za sudjelovanje u savjetovanju objavljenog uz ovaj Nacrt Pravilnika.
Anonimne, neobrazložene i nepravodobno dostavljene primjedbe neće se razmatrati.
10. Izvješće o provedenom savjetovanju
Po završetku savjetovanja Dječji vrtić Vukovar II razmotrit će sve pravodobno zaprimljene prijedloge, mišljenja i primjedbe.
Nakon provedenog savjetovanja izradit će se i objaviti Izvješće o provedenom savjetovanju koje će sadržavati zaprimljene prijedloge i primjedbe te očitovanja s razlozima za prihvaćanje odnosno neprihvaćanje pojedinih prijedloga i primjedbi.
11. Dokumenti koji se objavljuju uz savjetovanje
Uz ovu objavu objavljuju se:
1. Nacrt Pravilnika o provedbi postupaka jednostavne nabave Dječjeg vrtića Vukovar II;
2. Obrazac za sudjelovanje u savjetovanju s javnošću.


Datum objave: 27.07.2026.

